నూరుల్ ఇస్లాం

నూరుల్ ఇస్లాం (10 మే 1931 - 30 డిసెంబర్ 1997) అసోం రాష్ట్రానికి చెందిన భారతీయ రాజకీయ నాయకుడు. ఆయన ధుబ్రి లోక్‌సభ నియోజకవర్గం నుండి మూడుసార్లు లోక్‌సభ సభ్యుడిగా ఎన్నికయ్యాడు.

 రాజకీయ జీవితం  
నూరుల్ ఇస్లాం భారతీయ జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1972 అసోం శాసనసభ ఎన్నికలలో మంకాచార్ నుండి ఎమ్మెల్యేగా ఎన్నికై, 1983లో ధుబ్రి లోక్‌సభ నియోజకవర్గం నుండి ఐఎన్‌సీ అభ్యర్థిగా పోటీ గెలిచి మొదటిసారి లోక్‌సభ సభ్యుడిగా ఎన్నికయ్యాడు. ఆయన 1984లో జరిగిన లోక్‌సభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి అబ్దుల్ హమీద్ చేతిలో 11818 ఓట్ల తేడాతో ఓడిపోయాడు. 

నూరుల్ ఇస్లాం 1991లో జరిగిన లోక్‌సభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి దినేష్ చంద్ర సర్కార్ పై 49452 ఓట్ల మెజారిటీతో గెలిచి రెండవసారి లోక్‌సభ సభ్యుడిగా ఎన్నికయ్యాడు. ఆయన 1996 లోక్‌సభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి అసోం గణ పరిషత్ అభ్యర్థి ఓంకర్మల్ అగర్వాల్‌పై   132221 ఓట్ల మెజారిటీతో గెలిచి మూడవ సారి లోక్‌సభ సభ్యుడిగా ఎన్నికయ్యాడు.  

మూలాలు 	   

వర్గం:1931 జననాలు
వర్గం:1997 మరణాలు
వర్గం:అసోం వ్యక్తులు
వర్గం:7వ లోక్‌సభ సభ్యులు 
వర్గం:10వ లోక్‌సభ సభ్యులు 
వర్గం:11వ లోక్‌సభ సభ్యులు 
వర్గం:అసోం రాజకీయ నాయకులు
వర్గం:అసోం నుండి ఎన్నికైన లోక్‌సభ సభ్యులు